Persatuan Islam

Parsèttongan Islam otabâ Persatuan Islam (èsingkat Persis otabâ PERSIS) panèka sèttong organisasi Islam è Indonèsia. Persis èpaddhek tangghâl 12 Sèptèmber 1923 è Bandung sareng sèttong kalompo' Islam sè minat ḍâlem pendidikan bân aktivitas aghâma sè èpimpin sareng Mohamad Zamzam bân Muhammad Yunus.

Persis èpaddhek kalabân tojjhuwân ghâbây aberri' paham Islam sè sasuwai kalabân aslina sè èkèbâ sareng Nabi Muhammad tor aberri' pèkkèran bhidhâ ḍâri paham Islam tradisional sè èyangghep ampon ta' asli otabâ orisinal polana acampor kalabân budhâjâ lokal, tèngka taklid buta, tèngka ta' kritis, bân ta' enḍâ' ajhâr islam lebbi ḍâlem kalabân mokka' kètab-kètab hadis sè shahih. Mèlana ḍâri panèka, lèbât ulama'-ulama'na akadhi Ahmad Hassan sè jhughân èkennal kalabân Hassan Bandung otabâ Hassan Bangil, Persis makennalaghi Islam sè ghun asombher ḍâri Al-Quran bân Hadis.

Organisasi Persatuan Islam ampon nyebbar ka bânnya' provinsi akadhi Jhâbâ Bârâ', DKI Jakarta, D.I. Yogyakarta, Jhâbâ Tèmor, Somattra Ḍâjâ, Riau, bân Gorontalo.

## Kalembaga'an

* Pimpinan Wilajâ. Pimpinan Wilajâ sè ampon èpaddhek sareng jam'iyyah bâḍâ tello lèkor PW.
* Pimpinan Daèra. Ḍâri ennem bhellâs Pimpinan Wilajâ anḍi' jalur jam'iyyah bânnya'na sanga' pètto'  Pimpinan Daèra.
* Pimpinan Cabang. Ḍâri sanga' pètto' Pimpinan Daèra anḍi' tello ratos sèket bâllu' Pimpinan Cabang

## Lembaga pendidighân
Persatuan Islam sè gerraghân otamana panèka pendidighân ampon nyiyapaghi lembaga-lembaga pendidighân aḍhâsar ka kapesantrènan bânnya'na ḍu ratos tello polo pesantrèn.

## Tokoh

# Muhammad Isa Anshary, politikus bân pejuwang Indonèsia.
# Mohammad Natsir, mantan Perdana Menteri Indonèsia
# Ahmad Hassan, kanca debbat Soekarno bâkto è Bandung
# KH. Abdul Qadir Hassan, Ulama', Pendidi' bân Ahli Hadist Fiqh Indonèsia
# Prof. Ir. Kemal Wolff Schoemaker, ghuru rajâ Arsitèktur, Rèktor TH (ITB) ka-7 periode (1934-1935)
# Prof. Dr. H. Teungku Muhammad Hasbi Ash-Shiddieqy, Angghuta Lembaga Majelis Ulama' Persatuan Islam è jhâman taon 1960, Ahli Hadist Indonèsia.
# KH. Moenawar Khalil, Angghuta Lembaga Majelis Ulama' Persatuan Islam jhâman taon 1960.
# KH. Firdaus Ahmad Naqib, Angghuta Lembaga Majelis Ulama' Persatuan Islam taon 1960. Sekjen Front Anti Komunis Pimpinan KH. Isa Anshary
# KH. Md. Ali Al-Hamidy èkennal KH. Ali Hamidy Matraman, Ulama' Persis Jakarta
# KH. Rusyad Nurdin Politikus, Pejuwang Indonèsia, Aktivist, Katua DPRD jabar Fraksi Masyumi bân sè maddhek Univèrsitas Islam Bandung
# Kapt Letn 1 (Purn). KH. Fachroeddin Alkhahiri, Wakil Ketua I PP Persis (1956-1960) Ulama' Persis dinas è Kodim Kab. Garut taon 1950 an.
# K.H. Endang Abdurrahman Katua Umum Persis periode ka II
# KH. E Abdullah sè maddhek Majalah Iber Persis Abhâsa Sunda.
# Haji Zamzam, sè maddhek Persis
# H. Eman Sar'an Katua Dèwan Hisbah 1990 - 2005
# Achyar Syuhada, ulama' kasohor Persis
# KH. Mohammad Yunus, ulama' Persis
# K.H. E. Abdurrahman, pemimpin Persis taon 1962-1983
# K.H A. Latif Muchtar Katua Umum Persis 1990 - 1997
# KH. Shiddiq Amien, Mba Mantan Katua Umum persis 1997 - 2010
# K.H.Ikin Shadikin, Ulama' kasohor Persis Katua Majlis Panasèhat Persis 2000 - 2011
# K.H. Usman Sholehudin, Katua Dèwan Hisbath
# K.H Prof Maman Abdurrahman, MA Katua Umum 2010-2015
# K.H. Aceng Zakaria Katua Umum 2015 - 2020
# K.H. Entang Muchtar ZA Ulama' Persis
# Dr.KH. Jeje Zaenudin, M.Ag Katua Umum 2022 kantos samangkèn

## Sombher